Sheekh Berberaawi oo arintani kaga hadlay Shir Jaraa’id oo uu Hargeysa ku qabtay ayaa waxa uu hadalkiisa ku bilaabay sidan“Haddii aan ka hadlo eedaymahaasi Markii aan ka hadlay Sheekhaasi waxyaabaha uu shareecada uu ku khilaafsan yahay,isaga iyo Cilaajkiisu dabadeed uu igu soo waajahay, anigu inta aan ka idhi Wadaadka waa intaasi duuban,Waliba masaajid gudahii oo ay dadku buuxaan,iyadoo ramadaan ah,su’aal ahaanbaan la ii waydiiyay oo Su’aal ka timid dadka ayay ahayd Wixii Alle iga garan siiyay xaalkiisa aan ka ogaa ayaan ku jawaabay,tan uu leeyahay Wadaadku,dad ayaa saqdhexe igala soo hadlay Lambar qarsoon,ee uu yidhi waxaanu nahay Ardayda Sheekh Berberaawi,Sheekhayaga ayaa dil kugu xukumaday,Waananu ku dilaynaa,sida muuqatana uu rumaystay,oo isagiibaa leh,Berberaawiyaw dil ayaad igu xukuntay,Waxaan leeyahay Arinkaasi waa arin aan sal iyo raatoona lahayn,ama shayaadiin jinka ka mid ah ayaa la hadashay,ama shayaadiin Insiga ka mid ah,oo isaga markaa ku ciyaaraysay ayaa la hadashay,ama waa been abuur isagu uu sameeyay”.
